b'\n_START_ARTICLE_\nMihael \xc5\xa0trukelj\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0trukelj se je najprej u\xc4\x8dil pri krajevnem \xc5\xbeupniku, nato v Gorici obiskoval ljudsko \xc5\xa1olo in nem\xc5\xa1ko realko. Po kon\xc4\x8dani gimnaziji je od leta 1869 do 1874 na Dunaju \xc5\xa1tudiral na Tehni\xc5\xa1ki visoki \xc5\xa1oli (Bauschule) in z odliko opravil vse izpite iz cestnega, vodnega, mostovnega in \xc5\xbeelezni\xc5\xa1ni\xc5\xa1kega gradbeni\xc5\xa1tva (med \xc5\xa1tudijem je slu\xc5\xbeil vojake, nekaj \xc4\x8dasa tudi pri ljubljanskem pe\xc5\xa1polku). Kot in\xc5\xbeenir je delal od 1874 do 1875 na Dunaju pri podjetju Redlich & L\xc3\xb6wenfeld in pri Centralnem uradu salzbur\xc5\xa1ko-tirolsko \xc5\xbeeleznico, od 1875 do 1879 pa v Gradcu pri gradbenem podjetju za mostove K\xc3\xb6r\xc3\xb6sy: zgradil je ve\xc4\x8d ve\xc4\x8djih mostov in \xc5\xbeeleznih stre\xc5\xa1nih konstrukcij, med temi veliko kolodvorsko dvorano Ju\xc5\xbenih \xc5\xbeeleznic v Trstu._NEWLINE_\xc5\xa0trukelj je bil leta 1879 izbran za enoletno poskusno slu\xc5\xbebo u\xc4\x8ditelja na tedaj ustanovljenem Politehni\xc4\x8dnem in\xc5\xa1titutu v Helsinkih, maja 1880 imenovan za rednega predavatelja grafi\xc4\x8dne statike in in\xc5\xbeenirskih ved, postal finski dr\xc5\xbeavljan in se 1881 poro\xc4\x8dil z Ellen Lindstr\xc3\xb6movo. Prva leta je predaval grafi\xc4\x8dno statiko in gradnjo \xc5\xbeeleznic, od za\xc4\x8detka 1882 pa talne, vodne in mostne gradnje, 1896 bil imenovan za profesorja. Ko se je 1908 Politehni\xc4\x8dni in\xc5\xa1titut preosnoval v Tehni\xc5\xa1ko visoko \xc5\xa1olo (TV\xc5\xa0), je postal profesor za mostne gradnje in gradbeno statiko, kar je ostal do upokojitve 8. oktbra 1913. Prvo leto je predaval v nem\xc5\xa1\xc4\x8dini, \xc5\xbee naslednje leto pa v \xc5\xa1ved\xc5\xa1\xc4\x8dini, ki jo je tako odli\xc4\x8dno obvladal, da je bil med najbolj\xc5\xa1imi predavatelji TV\xc5\xa0, tam je opravljal tudi administrativne in organizacijske posle ter bil od 1906 do 1913 knji\xc5\xbeni\xc4\x8dar.\n_START_SECTION_\nStrokovno delo\n_START_PARAGRAPH_\nTeoretik in pisec \xc5\xa0trukelj je v po\xc4\x8ditnicah mnogo potoval po inozemstvu, si ogledoval razstave, tovarne, novej\xc5\xa1a gradbena dela in o njih poro\xc4\x8dal v doma\xc4\x8dih in tujih strokovnih revijah ali predaval v Dru\xc5\xa1tvu tehnikov in v Strokovnem klubu in\xc5\xbeenirjev; katerega tudi predsednik je bil. Pisal je \xc4\x8dlanke o finskem gradbeni\xc5\xa1tvu v \xc5\xa1vedski strokovni zbornik Tekniska Foreningens i Finland F\xc3\xb6rhandingar (1883\xe2\x80\x931905); v \xc4\x8dasopis Tekniskarn, tidskrift f\xc3\xb6r bryggnadskonst (Helsinki); v glasilo Zdru\xc5\xbeenja in\xc5\xbeenirjev v Stockholmu; v nem\xc5\xa1ke liste: Allgem. Bauzg (dalj\xc5\xa1o razpravo o Finski \xc3\x9cber das Grossf\xc3\xbcrstenthum Finnland mit besonderer Ber\xc3\xbccksichtigung d. Kommunikationen, 1889, ponatis Dunaj 1889). \xc5\xa0trukelj je zlasti zaslovel po svojih u\xc4\x8dbenikih (iz\xc5\xa1li v nem. pri A. Twietmeyer, Leipzig in pri raznih zalo\xc5\xbenikih v Helsinkih): vse njegove knjige (podpis: Strukel) so nastale iz predavanj. Izdal je: atlant Der Br\xc3\xbcckenbau (1895) s 43 tabelami in 1300 slikami lesenih in \xc5\xbeeleznih mostov; ki ga je 1902 raz\xc5\xa1iril s podnaslovom: u\xc4\x8dbenik in priro\xc4\x8dnik za \xc5\xa1tudente in praktike. U\xc4\x8dbenik Der Br\xc3\xbcckenbau._NEWLINE_\xc5\xa0trukelj je bil leta 1880 v komisiji za postavitev svetilnika v Bogsk\xc3\xa4rju, 1891 za prou\xc4\x8devanje na\xc4\x8drta za svetilnik v Yttergrundu. Leta 1889 je izdelal na\xc4\x8drt za cestni most \xc4\x8dez rokav \xc3\x84mm\xc3\xa4 reke Ule\xc3\xa5, ki je bil prvi \xc5\xbeelezni most na Finskem (opis gradnje: Tekniska F\xc3\xb6reningens i Finland F\xc3\xb6rhandlingar 31. marca 1905). V Helsinkih je ustanovil delni\xc5\xa1ko dru\xc5\xbebo za gradnjo mostov (poznej\xc5\xa1a Strojna in mostnogradbena dru\xc5\xbeba) in bil zastopnik raznih nem\xc5\xa1kih industrijskih podjetij. Leta 1888 je postal solastnik pri in\xc5\xbeenirskem biroju Lindquist & Co. in leta 1892 vodil ve\xc4\x8d njegovih gradbenih del.'